text: [{"text_idx": "#000002", "text": "Ethan Blackadder ena sega ni lewena tiko na timi ni All Blacks ena loma ni yabaki taucoko oqo ena vuku ni mavoa ni tabana."}, {"text_idx": "#000003", "text": "E tukuni ni na sele na tabana ena vuku ni mavoa e tiko kina. Mavoa o Blackadder ena gauna rau sota kina na Crusaders\u2019 kei Queensland Reds ena Super Rugby Pacific quarterfinal e Christchurch ena Vakaraubuka sa oti ka ratou qaqa kina ena 37-15."}, {"text_idx": "#000004", "text": "Sa ciwa oti na nona qito ena valataki vanua ena timi ni All Blacks na cauravou oqo ka na sega tale nida na raici koya e loma ni rara ena vo ni yabaki kece oqo."}, {"text_idx": "#000005", "text": "E kaya na coach ni Crusaders o Scott Robertson, ni ratou na calata na nona dau vakaraitaki koya ena loma ni rara ni sai koya edua era raica cake tu na vo ni timi."}, {"text_idx": "#000006", "text": "Mai digitaki tiko o Tom Christie mena tekivu ena \u2018openside flanker\u2019 me sosomitaki Blackadder ena semi fainala kei Chiefs ena qito ka na vakayacori e Christchurch ena yakavi bogi ni Vakaraubuka."}, {"text_idx": "#000007", "text": "Era digitaki Blackadder na lewe ni timi ni Crusaders wili kina o ira na kena dauniveivakatavulici me \u2018Crusaders best player, ka tu saraga e matana na katuba ni kena rawa talega ni kacivaki na yacana me lewena yani na timi ni All Blacks ka me rau na sota kei Ireland ena yabaki oqo"}, {"text_idx": "#000008", "text": "Your email address will not be published. Required fields are marked *"}]